钦定古今图书集成/明伦汇编/官常典/第629卷 > 徐九思
## 钦定古今图书集成/明伦汇编/官常典/第629卷 > 徐九思

按《广东通志》：“九思，字公谨，崇安人。登进士，调蕲水尉，
历知双流、宣化、南陵三邑。时赵抃、唐介交荐，入判三
司，坐忤时相，通判广州。尝与进士梁杞建议，立香山
镇为县，以便征役。神宗召对，面赐褒谕，有老练之称。
既而王安石恶其讥议新法，复以附司马光，坐废十
馀年。元祐初，召为江淮等路发运判副使，致仕。有《新
丰集》”行于世。